ΚΑΝΟΝΙΣΜΟΣ (ΕΚ) αριθ. 168/1999 ΤΗΣ ΕΠΙΤΡΟΠΗΣ της 25ης Ιανουαρίου 1999 για τροποποίηση του κανονισμού (ΕΟΚ) αριθ. 3719/88 για κοινές λεπτομέρειες εφαρμογής του καθεστώτος έκδοσης πιστοποιητικών εισαγωγής, εξαγωγής και προκαθορισμού για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 9 παράγραφος 2 και το άρθρο 23 καθώς και τις αντίστοιχες διατάξεις των υπολοίπων κανονισμών που αφορούν την κοινή οργάνωση της αγοράς γεωργικών προϊόντων,

Εκτιμώντας:

ότι σύμφωνα με το άρθρο 15 του κανονισμού (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία με τον κανονισμό (ΕΚ) αριθ. 1044/98 (4), οι αιτήσεις πιστοποιητικών που παραλήφθηκαν από τον οργανισμό έκδοσης Σάββατο, Κυριακή ή εργάσιμη ημέρα θα θεωρούνται ότι έχουν κατατεθεί την πρώτη εργάσιμη ημέρα που ακολουθεί 7

ότι σε ορισμένες περιπτώσεις, προβλέπεται ειδική περίοδος για την κατάθεση των αιτήσεων πιστοποιητικών 7 ότι η τελευταία μέρα αυτής της περιόδου μπορεί να είναι Σάββατο, Κυριακή ή αργία 7 ότι πρέπει για λόγους σαφήνειας να προβλεφθεί όταν υπάρχουν τέτοιες περιπτώσεις, η παράταση της περιόδου για την κατάθεση των αιτήσεων πιστοποιητικών έως την πρώτη επόμενη εργάσιμη ημέρα 7 ότι για να αποφευχθούν πιθανές κερδοσκοπικές ενέργειες, πρέπει να διευκρινιστεί ότι η εν λόγω παράταση δεν λαμβάνεται υπόψη για τον υπολογισμό των ποσών που καθορίζονται με το πιστοποιητικό ή για τον καθορισμό της διάρκειας ισχύος του πιστοποιητικού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των επιτροπών διαχειρίσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 15 του κανονισμού (ΕΟΚ) αριθ. 3719/88 αντικαθίσταται από το ακόλουθο κείμενο:

«Άρθρο 15

1. Ως ημέρα υποβολής της αίτησης πιστοποιητικού, νοείται η ημέρα κατά την οποία ο αρμόδιος οργανισμός παραλαμβάνει την αίτηση (υπό την προϋπόθεση ότι η παραλαβή της γίνεται το αργότερο στις μία το μεσημέρι), είτε η αίτηση κατατίθεται απευθείας στον αρμόδιο οργανισμό είτε αποστέλλεται με επιστολή είτε με γραπτή τηλεπικοινωνία ή με ηλεκτρονικό μήνυμα.

2. Οι αιτήσεις πιστοποιητικών που παραλαμβάνονται από τον αρμόδιο οργανισμό είτε Σάββατο είτε Κυριακή είτε αργία είτε εργάσιμη ημέρα αλλά μετά την μία η ώρα, θεωρείται ότι κατατέθηκαν την πρώτη εργάσιμη ημέρα μετά την πραγματική παραλαβή τους.

3. Όταν προβλέπεται ειδική περίοδος για την κατάθεση των αιτήσεων πιστοποιητικών, εκφραζόμενη με αριθμό ημερών, και η τελευταία μέρα αυτής της περιόδου είται Σάββατο, Κυριακή ή αργία, η περίοδος αυτή λήγει την πρώτη επόμενη εργάσιμη ημέρα στις μία η ώρα.

Ωστόσο, η παράταση αυτή δεν λαμβάνεται υπόψη για τον υπολογισμό των ποσών που καθορίζονται με το πιστοποιητικό ή για τον καθορισμό της διάρκειας ισχύος του.

4. Οι ώρες που αναφέρονται στον παρόντα κανονισμό, είναι στην τοπική ώρα του Βελγίου.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιανουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 181 της 1. 7. 1992, σ. 21.

(2) ΕΕ L 126 της 24. 5. 1996, σ. 37.

(3) ΕΕ L 331 της 2. 12. 1988, σ. 1.

(4) ΕΕ L 149 της 20. 5. 1998, σ. 11.